NaiveNeuron/SloPal huggingface dataset:
Vaľová, Jana, poslankyňa NR SR (2015-11-11):
Príjemný dobrý deň. Vážený pán predseda, vážená pani podpredsedníčka, vážení kolegovia, dovoľte mi predniesť spoločnú správu výborov Národnej rady Slovenskej republiky o prerokovaní návrhu poslankýň Národnej rady Slovenskej republiky Viery Šedivcovej, Viery Tomanovej, Svetlany Pavlovičovej, Márie Janíkovej a Evy Hufkovej na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (tlač 1634a), vo výboroch Národnej rady v druhom čítaní. Výbor pre sociálne veci ako gestorský výbor (ďalej len „gestorský výbor“) k návrhu poslankýň Národnej rady Slovenskej republiky Viery Šedivcovej, Viery Tomanovej, Svetlany Pavlovičovej, Márie Janíkovej a Evy Hufkovej na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (tlač 1634), podáva Národnej rade v súlade s § 79 ods. 1 zákona č. 350/1996 Z. z. o rokovacom poriadku Národnej rady v znení neskorších predpisov túto spoločnú správu výborov. Národná rada Slovenskej republiky uznesením č.1984 z 29. septembra 2015 pridelila predmetný návrh zákona na prerokovanie ústavnoprávnemu výboru a výboru pre sociálne veci. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučili schváliť ústavnoprávny výbor uznesením č. 727 zo 4. novembra 2015, výbor pre sociálne veci uznesením č. 198 z 1. októbra 2015. Výbory, ktoré návrh zákona prerokovali, prijali návrhy, ktoré sú uvedené pod bodom IV tejto spoločnej správy. Gestorský výbor na základe stanovísk výborov k uvedenému návrhu zákona vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 písm. f) a § 83 zákona Národnej rady č. 350/1996 Z. z. o rokovacom poriadku odporúča Národnej rade Slovenskej republiky návrh zákona v znení schválených pozmeňujúcich a doplňujúcich návrhov schváliť. Gestorský výbor odporúča hlasovať o návrhoch IV. časti tejto správy nasledovne, spoločne o bodoch 1, 3 a 4 so stanoviskom gestorského výboru schváliť ich, spoločne o bodoch 2, 5 a 6 so stanoviskom gestorského výboru neschváliť ich. Gestorský výbor ma určil ako spoločného spravodajcu výborov a poveril vystúpiť na schôdzi Národnej rady k uvedenému návrhu zákona v druhom a v treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade návrhy podľa príslušných ustanovení rokovacieho poriadku Národnej rady. Spoločná správa výborov o výsledkoch prerokovania návrhu zákona vo výboroch v druhom čítaní bola schválená uznesením výboru pre sociálne veci č. 208 z 10. novembra 2015. Ďakujem pán, podpredseda, skončila som, môžete otvoriť rozpravu.
Paška, Pavol, predseda NR SR (2013-09-25):
Dobre. Nemáme o čom hlasovať, takže o 11.15 hodine budeme pokračovať. (Prestávka.) (Po prestávke.) Dámy a páni, budeme pokračovať v rozprave. Pán poslanec Kaník? Nie je prítomný. Pán poslanec Matovič do rozpravy. Poprosím navrhovateľov a spravodajcu, aby zaujali svoje miesto.
Pellegrini, Peter, predseda NR SR (2015-12-21):
Ďakujem pekne. Na vaše vystúpenie: štyri faktické poznámky. Končím možnosť prihlásiť sa s faktickými poznámkami. Ako prvý pán poslanec Galko.
Galko, Ľubomír, poslanec NR SR (2016-09-23):
Ďakujem pekne, Jozef, ja som rád, že si popísal pomerne nespočetné množstvo dôvodov, prečo by Robert Fico už nemal byť premiérom, a ja doplním ešte jeden, ktorý si nepovedal, vysoko aktuálny, prečo by mal Robert Fico odísť sám. Určite ste zachytili, že včera sa prevalila šokujúca informácia o tom, že mediálny poradca predsedu vlády Roberta Fica Erik Tomáš pripravoval na mediálny výstup riaditeľa resocializačného zariadenia, ktorý je podozrivý, že kryje znásilňovanie a sexuálne zneužívaných detí, ako aj iné trestné činy vo svojom zariadení, ktoré boli páchané v minulosti jeho zamestnancami. Dámy a páni, väčší dôkaz o tom, že ešte nikdy nebolo sexuálne násilie a zneužívanie detí tak blízko strany SMER, aký sme dostali včera, nám nikto ani nemohol, nikto nám nemohol ani ponúknuť. Dnes všetci vieme, prečo v minulosti nekonal ÚPSVAR, prečo nekonala polícia a prečo tie zverstvá, ktoré sa tam diali, neboli šetrené a neboli trestané. Pretože je v tom namočená strana SMER – sociálna demokracia. A toto popri všetkých tých dôvodoch, Jozef, ktoré si ty popísal, je megadôvod na to, aby Robert Fico sa okamžite porúčal zo svojej funkcie predsedu vlády Slovenskej republiky. Dámy a páni, Robert Fico má rovnako morálne pokrivený charakter ako kedysi Vladimír Mečiar a zároveň Robert Fico je nebezpečný pre Slovensko a pre občanov našej krajiny. Ďakujem. (Potlesk.)
S. Kahanec, poslanec: (2009-02-06):
My sme pred časom dávali kompetencie pre územnú samosprávu tým, že sme decentralizovali kompetencie zo štátu do úrovne samospráv. Chceli sme posilniť princíp subsidiarity, aby si rozhodovali samosprávy doma, a na druhej strane práve takýmito krokmi, keď obmedzujeme pozíciu občanov v ich rozhodovaní v tom, čo chcú vo svojom území, alebo v tom, čo si chcú presadiť, či už sú to ich požiadavky, názory a tak ďalej, tak v tomto ich vlastne obmedzujeme cez rozhodnutia štátnych orgánov. A to je ten najväčší problém, lebo tí štátni úradníci, ktorí o tom rozhodujú, nie sú absolútne pod drobnohľadom týchto občanov. Pod drobnohľadom občanov sú ich volení zástupcovia. A preto treba jednoznačne vrátiť a presunúť tieto kompetencie na ich volených zástupcov, aby o tom rozhodli v zastupiteľstvách, či už miestnych, alebo regionálnych, a každopádne títo ľudia o štyri roky, keď pôjdu do volieb, tak budú skladať účty pre občanov, ako hlasovali. Takže v tomto smere plne podporujem tento návrh na zmenu zákona. Ďakujem pekne.
B. Bugár, podpredseda NR SR: (2003-12-05):
(Príchod prezidenta Slovenskej republiky do rokovacej sály za zvukov fanfár.)
Pellegrini, Peter, predseda NR SR (2015-09-30):
Prezentujme sa a hlasujme o procedurálnom návrhu nepokračovať v rokovaní o tomto návrhu zákona. (Hlasovanie.) Prítomných 134 poslancov, za hlasovalo 52 poslancov, proti bolo 77, zdržali sa 5. Konštatujem, že sme tento návrh neschválili.
Hlina, Alojz, poslanec NR SR (2013-01-29):
...aby bol spolu prejednávaný s návrhmi mojich kolegov, ktorí v zásade tiež riešia problematiku alkoholu, a to kvôli tomu, aby ľudia, ktorí rozumejú alkoholu, a sú tu takí, aby to mali v jednom lote, to znamená, v jednej, v jednom čase. Myslím, že pre potreby toho, aby sme k tomu pristúpili zodpovedne a komplexne, je to dôležité.
Kresák, Peter, poslanec NR SR (2018-10-23):
Ďakujem pekne, pán predsedajúci. Dajte teraz, prosím, hlasovať o návrhu zákona ako o celku s odporúčaním gestorského výboru schváliť.
Blaha, Ľuboš, podpredseda NR SR (2024-01-24):
Pani poslankyňa Jana Bittó Cigániková.
Sulík, Richard, predseda NR SR (2010-11-30):
Ďakujem pekne. Pán poslanec Viskupič.
Glváč, Martin, podpredseda NR SR (2016-11-29):
Ďakujem. Prerušujem rokovanie o tomto bode programu. A budeme pokračovať druhým čítaním o vládnom návrhu zákona o štátnej službe a o zmene a doplnení niektorých zákonov . Vládny návrh zákona má parlamentnú tlač 244. Spoločná správa výborov má č. 244a. Odovzdávam slovo ministrovi práce, sociálnych vecí. Nech sa páči, pán minister.
Blanár, Juraj, podpredseda NR SR (2021-10-06):
Ďakujem, pani spoločná spravodajkyňa. Otváram rozpravu k tomuto bodu. Do rozpravy som dostal jedinú písomnú prihlášku. Prihlásil sa za poslanecký klub ako poverený člen ĽSNS pán poslanec Martin Beluský, avšak pán navrhovateľ Čekovský požiadal ako prvý o vystúpenie v rozprave, ktorému udeľujem slovo. Nech sa páči.
J. Brocka, poslanec: (2001-09-06):
A ja chcem ale povedať, že naozaj v dotovanej teplárni nevzniknú nové pracovné miesta, ani tam, kde je prezamestnanosť. Ale vzniknú nové pracovné miesta všade tam, kde zamestnávateľ má program, výrobný program, má zabezpečený odbyt nielen doma, ale i v zahraničí. Tam všade môžu týmto znížením poistných odvodov vzniknúť nové pracovné miesta. A mrzí ma, že stále opakuje ten omyl, ktorý tu spomenula aj pani ministerka, že znižovanie daní sa nepremietlo v znižovaní nezamestnanosti. Dane sú niečo úplne iné vo vzťahu k nezamestnanosti ako odvody, lebo ak niekto neprodukuje zisk, ak niekto má stratu, tak štát od toho nedostane nič, ani korunu. Ale aj, kto má stratu alebo nemá žiaden zisk, ten musí platiť 38 % poistných odvodov na každého zamestnávateľa. A v tom je podstatný rozdiel, že ak toto bremeno znížime, tak to sa premietne v raste zamestnanosti. A ja by som chcel povedať alebo opýtať sa aj môjho predrečníka, no nech teda povedia, o koľko a kedy treba znížiť poistné odvody podľa nich, lebo mnohí tu hovoria, že áno, súhlasím, treba poistné odvody znižovať, ale nie teraz a nie o toľko. Čiže prosil by som, keby ste aj konkrétne povedali, čo si vy myslíte o tom, že ako treba tie odvody znižovať. A posledná poznámka. No my sme schvaľovali zákony o štátnej službe, verejnej službe a to sú obrovské výdavky štátneho rozpočtu, ale v dôchodkovej reforme sme neurobili ani jeden viditeľný krok.
Pellegrini, Peter, predseda NR SR (2015-11-18):
Ďakujem pekne. Kolegyne, kolegovia, ešte vás chcem poprosiť, keďže pán spravodajca sa hlásil do rozpravy ešte skôr ako pán poslanec Beblavý, bol taký veľkorysý vzhľadom na informáciu pána Beblavého, že bude krátky, navrhujem, aby pán spravodajca mohol ešte vystúpiť, len plánuje predložiť pozmeňujúci návrh, ktorý bude trvať veľmi krátko, aby sme tak ráno o 9.00 hod. nezdržiavali pána Kollára, ktorý vystúpi ako prvý. Nech sa páči, pán spravodajca, dokončíme ešte vaše vystúpenie a potom preruším rozpravu.
Blanár, Juraj, podpredseda NR SR (2020-11-03):
Koľko toho máte?
Kolíková, Mária, ministerka spravodlivosti SR (2020-03-25):
Vážený pán predseda, ďakujem veľmi pekne za slovo. Vážené pani poslankyne, vážení páni poslanci, dovolím si informovať, že ústavnoprávny výbor dnes prerokoval spoločnú správu, teda 25. marca, na ktorom boli uplatnené aj pozmeňujúce návrhy, ako sú uvedené aj v spoločnej správe. Môžem konštatovať, že súhlasím so všetkými závermi, ktoré sú uvedené v spoločnej správe, a odporúčam ich takto aj schváliť. Mám za to, že pozmeňujúce návrhy, tie, ktoré sú súčasťou spoločnej správy z výboru, boli schválené, tak skvalitňujú tento návrh. V stručnosti k tomu by som uviedla, nechcem sa opakovať, to, čo som už uviedla k tomuto návrhu v prvom čítaní. Ale v stručnosti by som uviedla, že som presvedčená o tom, že tieto mimoriadne opatrenia v oblasti justície môžu pomôcť ľuďom lepšie sa brániť, uplatniť svoje práva, ak s ohľadom na to, v akej sú situácii, tak by to bolo pre nich zložité. Súvisí to s uplatňovaním ich práv na súde, súvisí to s priebehom konania na súdoch a lehotami. Súvisí to s výkonom pojednávaní, ktoré sa uskutočňujú, ktoré majú byť v nevyhnutnom rozsahu. V tejto súvislosti možno len uvediem, že áno, jeden pozmeňujúci návrh práve súvisel aj s otázkou pojednávaní, kde by mala byť vylúčená verejnosť práve z tohto dôvodu a v takejto súvislosti bol pozmeňujúci návrh, ktorý vlastne zaviedol povinnosť po vykonaní záznamu z takéhoto pojednávania ho komukoľvek dať k dispozícii. To si myslím, že možno je aj dôležité na to upozorniť. Tak myslím si, že je to významný návrh, ktorý bol schválený vo výbore. Ďalej k ostatným častiam tohto návrhu. Ja si myslím, že nie je dôležité možno sa im tak osobitne venovať. Ďalšie súviseli či už s dražbami, tie sme trošku rozšírili, toto ustanovenie pre ochranu ľudí, a v jednom z pozmeňujúcich návrhov, tak ako bude informovať pán spravodajca. Samozrejme, v jednotlivých výboroch bola zaujímavá debata z právneho hľadiska, ale ani nie tak možno na jednej strane zaujímavá, ako veľmi významná z pohľadu základných ľudských práv a hľadania toho, by som povedala, citlivej miery pri otázke, čo je primerané, aký zásah je primeraný pri zásahu do súkromia a umožnenia Úradu verejného zdravotníctva spracúvať údaje, ktoré by mali slúžiť vlastne na aplikáciu, ktorá by nás mala chrániť. Bola o tom široká diskusia. Môžem konštatovať, tak ako to bude zrejmé aj z tohto pozmeňujúceho návrhu, že tento návrh zúžil priestor a, samozrejme, ja to vnímam ako legitímnu debatu, vnímam to ako veľmi legitímnu diskusiu na pôde parlamentu veľmi vážne sa zaoberať tým, aká zákonná licencia sa dáva Úradu verejného zdravotníctva v tejto oblasti. A, samozrejme, takú, akú dostane vláda, tak v rámci nej tú licenciu bude vykonávať. Takže ja by som v tomto nechala teraz priestor pánovi spravodajcovi a bude zrejmé potom aj po priblížení tohto návrhu, ako sa vlastne táto licencia zúžila. Nech sa páči.
J. Kužma, poslanec: (2002-01-30):
Ďakujem, všetko. M. Andel, podpredseda NR SR: Áno, dámy a páni, konštatujem, že sme prijali uznesenie Národnej rady Slovenskej republiky k Návrhu skupiny poslancov Národnej rady Slovenskej republiky na prijatie Deklarácie Národnej rady Slovenskej republiky o zvrchovanosti členských štátov Európskej únie a štátov kandidujúcich na členstvo v Európskej únii v kultúrno-etických otázkach. Pán predseda, chcete mať slovo?
Muňko, Dušan, poslanec NR SR (2010-08-05):
Vážený pán predseda parlamentu, vážení ministri, kolegyne, kolegovia. Potom ako som si prečítal programové vyhlásenie novej vlády, prekvapilo ma množstvo základných rozporov. Napríklad na jednej strane koalícia konštatuje, že verejné financie sú rozvrátené, no súčasne bez toho, aby do programového vyhlásenia zapracovala zásadné oživovacie impulzy, ktoré podľa nej situácia vyžaduje, napr. ako získať pre Sociálnu poisťovňu peniaze na výplatu dôchodkov. Vzhľadom na situáciu, ako ju vláda opisuje teraz a predstavitelia vládnych strán opisovali pred voľbami, je vládny program bez navrhnutia akéhokoľvek nepopulárneho opatrenia až príliš optimistický, až sa pýtam, čo tým vláda sleduje a na aký scenár vládnutia sa pripravuje? Pokojne môžeme povedať, že vládna koalícia teraz predstavuje iné zámery, než akými sa uchádzala o dôveru voličov. Čo si má bežný občan... (Ruch v sále. Prerušenie vystúpenia predsedajúcim.)
V. Novotný, poslanec: (2010-03-03):
Treba povedať, že lekárska služba prvej pomoci je nepretržitá ambulantná starostlivosť, ktorá by mala byť dostupná pre všetkých občanov na Slovensku. Skutočnosť je ale taká, že nefunguje optimálne a máme prípady pohotovosti, ktoré sa zatvárajú o ôsmej, o šiestej poobede, pretože jednoducho nie sú lekári, napriek tomu, že zákon im určuje povinnosť slúžiť, ktorí by boli dostupní a schopní slúžiť, príp. nie je poskytovateľ, ktorý by bol ochotný takúto lekársku službu prvej pomoci prevádzkovať. Je pravda, že ministerstvo zdravotníctva sa od jarných mesiacov minulého roku snaží nájsť riešenie, ale na môj vkus ho hľadá trochu dlho, pretože prešiel rok a žiadne použiteľné riešenie s výnimkou poslaneckej novely pána poslanca Valockého, na ktorého sa strhla spŕška kritiky, sme zatiaľ k dispozícii nemali. Toto riešenie, ktoré ponúka dneska pán poslanec Markovič je o tom, aby bol výkon pohotovosti dobrovoľný, aby boli na pohotovosti lepšie ohodnotení lekári a ohodnotené sestry, ale hlavne aby bola zabezpečená nepretržitá 24-hodinová dostupnosť pre pacientov. Chcem vás poprosiť o podporu tohto pozmeňujúceho návrhu. Určite je cestou dopredu a získal podporu mnohých združení, organizácií, ale aj stavovských organizácií v zdravotníctve. Ďakujem pekne.
Paška, Pavol, predseda NR SR (2012-11-30):
Pán poslanec Martvoň.
Pellegrini, Peter, predseda NR SR (2015-10-01):
Prezentujme sa a hlasujme o pozmeňujúcom návrhu pána poslanca Chrena. (Hlasovanie.) Prítomných 136 poslancov, za hlasovalo 54, proti bolo 74, zdržalo sa 8 poslancov. Tento návrh sme neschválili.
A. Belousovová, podpredsedníčka NR SR: (2008-07-03):
Takže faktickú poznámku, pán poslanec Pelegrini, nech sa páči.
Senko, Ján, poslanec NR SR (2018-06-13):
Ďakujem. Iba krátko využijem tú minútku. Chcem len pripomenúť, že aj keď sa tu trošku opomína z historického hľadiska, má 30. október pre Slovensko a jeho sebaurčovacie právo veľký význam. Som rád, že táto diskusia sa okolo tohto dňa otvorila. Myslím si, že to bude mať význam aj pre Slovensko ako celok, pre jeho ľudí aj v prípade, že tento deň bude aj štátny sviatok, vo väčšej miere sa 30. október dostane do povedomia všetkých Slovákov. V to dúfam. A svojím spôsobom tento deň bol v minulosti, či chceme, alebo nechceme, dosť zanedbávaný, a pritom z hľadiska sebaurčovacieho práva, tak ako som povedal, má veľký význam a netreba ho spochybňovať, ale práve treba dokázať aj verejnosti, že Slováci si uplatnili svoje právo a bolo to práve 30. októbra 1918, kedy bez toho, že by vedeli, čo sa 28. októbra 1918 dialo v Prahe, sa prihlásili aj k zväzku s Čechmi. Takže len toľko. Verím, že všetci, ktorí to úprimne myslia z hľadiska histórie so Slovenskom vážne, tento návrh podporia a budeme o ňom môcť hovoriť v druhom čítaní. Ďakujem.
Janiš, Stanislav, poslanec NR SR (2011-09-14):
Pán predsedajúci, hlasovali sme o pozmeňujúcich návrhoch zo spoločnej správy, aj z rozpravy. Odporúčam hlasovať o tom, že predložený návrh zákona prerokujeme v treťom čítaní ihneď.
Nachtmannová, Oľga, poslankyňa NR SR (2016-06-07):
Pán poslanec Lipšic, vaše vystúpenie jasne ukazuje, že ste majstrom manipulácie. Uvediem konkrétny príklad, ktorý to dokumentuje. Citovali ste slová ministra vnútra Roberta Kaliňáka: „Bol to svet cashu, analógový svet.“ Už ste ale neuviedli celý kontext, v ktorom boli tieto slová použité, pretože to sa vám absolútne nehodilo. Tieto slová totižto patrili obdobiu, v ktorom ste boli ministrom vnútra a nekonali ste. Tak ja teraz prečítam celý kontext, stiahla som si to z TASR-u, je to z 31. mája tohto roku, je k tomu aj zvukový záznam, aby ste ma neobvinili, že som si to vymyslela a tým pádom každému bude jasné, k akej manipulácii, úbohej, sa znižujete. Takže citujem: „Dnes sa dá len veľmi ťažko vyčísliť, čo všetko sa stalo v roku 2012, kedy bol kolaps daňovej správy. Daňová správa vtedy nevidela, nepočula, vyplácala mnohé veci naslepo a bez kontroly. Bol to svet cashu, analógový svet.“ Ďalej pokračuje Robert Kaliňák: „My sme prijali desiatky opatrení, ktoré výber daní zasadne zlepšili.“ Takže tuná jasne vidno, ako krásne manipulujete, vytrhnete si veci, hodíte to obdobie, ktoré s tým nemá nič spoločné, pretože toto bolo povedané na vašu vládu, na vaše ministrovanie. Prepáčte, ako ekonómka, to, čo sa vtedy dialo s finančnou správou a práve vďaka tomu došlo skutočne k obrovským škodám v daniach. Veď už vám bolo povedané, že sme prišli asi o 711 miliónov eur a boli ste ministrom. Ako vám teraz môžu občania veriť, keď takto dokážete hrubo manipulovať fakty?
Figeľ, Ján, podpredseda NR SR (2014-09-23):
S reakciou, nech sa páči, Magdaléna Vášáryová.
Laššáková, Jana, podpredsedníčka NR SR (2014-02-06):
Dobre, takže členovia výboru na preskúmavanie rozhodnutí, zasadnutie je o 12.00 hodine. Vyhlasujem krátku prestávku do 11.10 hodiny a budeme potom pokračovať v rokovaní správou o Zameraní zahraničnej politiky a európskej politiky Slovenskej republiky na rok 2014. (Krátka prestávka.) (Po prestávke.)
Kollár, Boris, predseda NR SR (2022-10-05):
Evidujem päť faktických poznámok. Pán Šimko, vy ste, pán poslanec... (Znenie zvyšnej časti textu odznelo mimo mikrofónu). Dobre. Dajte, prosím, dve minúty pánovi poslancovi Šimkovi, s faktickou bude reagovať.
Hrnko, Anton, poslanec NR SR (2018-06-19):
Dobre. Pán predsedajúci, žiadam, aby Národná rada prijala uznesenie, resp. odporúčam, na základe čl. 86 písm. m) Ústavy Slovenskej republiky vyslovuje súhlas s prítomnosťou príslušníkov tímu ozbrojených síl Spojených štátov amerických na území Slovenskej republiky za účelom zabezpečenia výcviku a poradenstva.
Karahuta, Jaroslav, poslanec NR SR (2020-04-29):
Ďakujem pekne za slovo. Igor, ja sa chcem poďakovať, že v svojej analýze si nezabudol na potraviny a potravinovú sebestačnosť. Vieš, že to je moja téma od roku 2016 a už veľa ľuďom som liezol aj na nervy, lebo to stále točím dookola, a nanešťastie, alebo z druhej strany našťastie, sa práve vplyvom dnešnej situácie tie moje slová napĺňajú, že tá sebestačnosť je nevyhnutná. A ja si o to viac vážim, že si to povedal ty, pretože vieš dobre, že ťa uznávam ako vynikajúceho ekonóma, ako človeka, ktorý vo financiách má úplne v hlave jasno a že pri svojich kalkuláciách v hlave si na tie potraviny nezabudol. Takže ďakujem.
I. Mikloš, podpredseda vlády SR: (2003-04-24):
Preto si myslím, že dávať analógiu medzi pobyt sovietskych vojsk od roku 1968 do roku 1990 na Slovensku, v  bývalom Česko-Slovensku a pobyt vojsk, ktoré môžu byť prítomné v súvislosti s medzinárodnými zmluvami, ku ktorým sme sa zaviazali dobrovoľne, a ku ktorým sa zaviazali demokraticky zvolené vlády v demokratických pomeroch a počas fungovania demokratických inštitúcií, myslím si, že takáto analógia kríva na obidve nohy. A myslím si, že netreba ani nijako zvlášť ďalej vysvetľovať, prečo kríva. Jednoducho, sovietske vojská sem prišli tak, ako prišli v podmienkach nedemokratického politického režimu, išlo o okupáciu Slovenska, vtedajšieho Česko-Slovenska, kým pri možnom pobyte, ktorý by vyplýval z platných medzinárodných zmlúv, ide o diametrálne odlišnú situáciu. Takže chceme byť plnohodnotnými členmi Severoatlantickej aliancie nielen s právami, ktoré nám to dáva z hľadiska ochrany bezpečnosti, ale aj s povinnosťami, ktoré z tohto vyplývajú a všetky povinnosti, ktoré z tohto členstva vyplývajú, si chceme v budúcnosti plniť. (Potlesk.)
A. Belousovová, podpredsedníčka NR SR: (2009-10-22):
Otváram všeobecnú rozpravu. Do rozpravy som nedostala písomné prihlášky. Pýtam sa, či sa chce niekto prihlásiť do rozpravy ústne. Ústne sa do rozpravy prihlásil pán poslanec Kužma. Má ešte niekto záujem? Ak je to všetko, končím možnosť podania ústnych prihlášok do rozpravy. Pán poslanec Kužma má slovo.
Bugár, Béla, podpredseda NR SR (2016-10-14):
Vážené panie poslankyne, páni poslanci, budeme pokračovať v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov (tlač 258). Do rozpravy písomne sa prihlásil ešte pán poslanec Mihál a pani poslankyňa Sárközy. Pán poslanec, nech sa páči, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov , tlač 258.)
Zahorčák, Viliam, poslanec NR SR (2021-10-21):
Ďakujem pekne, pán predseda. Ja len na pána kolegu Pročka. My naším návrhom zákona nehovoríme o tom, že bránime niekomu, aby znižoval byrokraciu. Nebránime mu, aby urobil aj potrebné personálne zmeny, ktoré treba urobiť. My hovoríme o tom, aby sídlom generálneho riaditeľstva ostalo mesto Banská Štiavnica. Tie dôvody, ktoré hovoríte kvôli cestovaniu do Bratislavy, my môžeme viacerí povedať, že nie raz, nie dvakrát sme nútení a ja naozaj z ďalekého východu cestovať do Bratislavy, nemám s tým najmenší problém. A to isté asi môžu aj ľudia z generálneho riaditeľstva, ktorí majú o polovicu kratšiu cestu. Sídlo generálneho riaditeľstva však slúži aj na to, aby k nemu chodili zamestnanci, riaditelia závodov, ostatných závodov, ktoré patria pod generálne riaditeľstvo. A z toho pohľadu sa mi zdá efektívnejšie, aby chodili do stredu Slovenska, do Banskej Štiavnice ako na západ do Bratislavy. No a keď hovoríte o tom, že v Štiavnici by malo ostať pracovisko zhruba s 30 pracovníkmi, tak ja navrhujem opak, aby ostalo, aby vzniklo takéto pracovisko zhruba s 30 zamestnancami v Bratislave, a to generálne nech je naďalej v Banskej Štiavnici. Ďakujem.
Tomáš, Erik, poslanec NR SR (2020-02-26):
Vážený pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
Adamčík, Eduard, poslanec NR SR (2016-06-07):
Ďakujem, pán predsedajúci. Tak emotívne vystúpil pán poslanec Lipšic a stále nás vehementne vyzýva, aj čítanie Igora Matoviča s tým, aby sme tu vystúpili, aby sme prejavili svoj názor, atď. Ja som svoj názor na finančnom výbore prejavil, len vy nie ste ochotní poslúchať to, ako sa majú riešiť veci. Chcete nahradiť spravodlivosť vy a Igor Matovič. Preto sa nezapájame do toho a preto som v tejto koalícii, že vy ste pre mňa nedôveryhodní a mám s vami osobné skúsenosti. To je ten problém. Takže pôjdeme si svojou cestou, vy budete súdiť iných, získavať materiály, ktoré ste tu dnes prednášali. Vy ste to určite čestným spôsobom dostali, nie za odmenu ani neviem, určite vám to nikto nedoniesol. Na finančnom výbore odznelo, ako by sa to malo riešiť. Škoda, že to riešime tu, v parlamente a zaťažujeme verejnosť takýmito invektívami. Ďakujem.
Jurinová, Erika, podpredsedníčka NR SR (2014-10-15):
No, ja teda neviem, ale mám pocit, že ak sa pripodobňoval, alebo v rámci šetrenia alebo v rámci programu ESO by sa mali napĺňať nejaké možno zlepšovania a znižovanie zamestnanosti, teda šetrenie vo verejnej správe, jednoducho povedané, tak v tomto prípade nedôjde k žiadnemu šetreniu, pretože tí zamestnanci budú naozaj vo výkone. Dovoľte mi zacitovať ešte z dôvodovej správy: „Slovenská verejná správa naďalej zaostáva, pokiaľ ide o kvalitu a efektívnosť. Pretrváva vysoká fluktuácia zamestnancov spojená s politickým cyklom a slabé riadenie ľudských zdrojov.“. Toto je uvedené v dôvodovej správe a toto by nás malo teda potešiť a naozaj, že tie politické cykly sa už nebudú teraz opakovať pri vyberaní riaditeľov úradov, pretože naozaj budú dostatočne silne zabetónovaní. To mal aj pán Brocka pravdu, že dôjde k totálnemu zabetónovaniu na dôležitých funkciách na úradoch práce. Bohužiaľ. Takže tento návrh zákona nie je možné hlavne z tohto dôvodu podporiť. Ďakujem.
V. Veteška, podpredseda NR SR: (2004-03-10):
Zapnite mikrofón pánovi Čížovi.
P. Hrušovský, predseda NR SR: (2002-12-11):
(Hlasovanie.) 142 prítomných, 64 za návrh, 30 proti, 46 sa zdržalo, 2 nehlasovali. Návrh sme neschválili.
Laššáková, Jana, podpredsedníčka NR SR (2015-06-17):
Prezentujme sa a hlasujeme. (Hlasovanie.) Prítomných 135 poslancov, za návrh bol všetci. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Panie poslankyne, páni poslanci, chcem vás informovať, že vláda Slovenskej republiky doručila Národnej rade návrh vlády na skrátené legislatívne konanie o vládnom návrhu novely zákona č. 175/1999 Z. z. o niektorých opatreniach týkajúcich sa prípravy významných investícií (tlač 1624) a prvé čítanie o tomto vládnom návrhu zákona (tlač 1625). Podávam návrh na zaradenie týchto nových bodov do programu 53. schôdze s tým, že by sme návrh vlády prerokovali zajtra, teda vo štvrtok 18. júna po hodine otázok. Ak Národná rada hlasovaním vysloví súhlas so skráteným legislatívnym konaním, navrhujem, aby sme bezprostredne pristúpili k prvému čítaniu. Je všeobecný súhlas s takýmto návrhom? (Nesúhlasná reakcia pléna.) Prosím, prezentujme sa a hlasujeme. (Hlasovanie.) Prítomných 135 poslancov, za návrh 83, proti boli 16, zdržalo sa 36 poslancov. Konštatujem, že sme zaradili tieto nové body do programu 53. schôdze. Nech sa páči, pán poslanec Abrhan.
Hrnčiar, Andrej, podpredseda NR SR (2019-02-18):
Pán poslanec Budaj.
Zajac, Pavol, poslanec NR SR (2014-02-04):
Vážený pán kolega, plne s vami súhlasím, že prapodstatou problému toho, že máme dneska úžernícky klondike na Slovensku, bol marec roku 2010, keď boli zrušené stropy pri spotrebiteľských úveroch, teda stropy na úroky pri spotrebiteľských úveroch. Naozaj máte pravdu, že tento návrh zákona v Národnej rade predkladal minister financií Počiatek, ktorý už vtedy mal žltú kartu od premiéra. Gestorským výborom bol predseda finančného výboru pán Burian. Ale chcem vám povedať a poukázať na to, že zodpovednosť za tento úžernícky klondike nesie aj tretí muž, lebo to bol vládny návrh zákona, vláda najprv musela schváliť tento návrh zákona, a to bol Robert Fico. Robert Fico nesie plnú politickú zodpovednosť za spustenie úžerníckeho klondika v marci roku 2010.
Hrušovský, Pavol, podpredseda NR SR (2010-10-14):
Ďakujem, pán poslanec. Prosím, zaujmite miesto pre spravodajcov. Chcem informovať, že písomne sa nik z poslancov neprihlásil do rozpravy. Pýtam sa, či ústne sa chce niekto prihlásiť. Nie. Vyhlasujem rozpravu o tomto bode programu za skončenú a prerušujem rokovanie. Ďakujem, pán spoločný spravodajca. Poprosím pána ministra vnútra, aby z poverenia vlády uviedol, odôvodnil návrh zákona o začlenení Železničnej polície do Policajného zboru a o zmene a doplnení niektorých zákonov , ktorý prerokovávame ako tlač 115. Pán minister, máte slovo.
Laurenčík, Milan, podpredseda NR SR (2021-12-03):
Ďakujem veľmi pekne, pán minister. Prosím, aby ste zaujal miesto pre navrhovateľov. Ja teraz dám slovo členovi výboru pre hospodárske záležitosti pánovi poslancovi Petrovi Vonsovi, aby informoval Národnú radu o výsledku prerokovania návrhu vlády vo výbore. Nech sa páči, pán poslanec, máte slovo.
P. Paška, predseda NR SR: (2007-10-23):
(Hlasovanie.) 140 prítomných, 139 za, 1 nehlasoval. Konštatujem, že sme navrhované uznesenie schválili . Teraz poprosím pána poslanca Kovarčíka, aby uvádzal v druhom čítaní hlasovanie o vládnom návrhu zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení  niektorých zákonov a ktorým sa menia a dopĺňajú niektoré zákony. Je to tlač č. 356.
Uhliarik, Ivan, poslanec NR SR (2013-07-02):
Ďakujem, vážená pani podpredsedníčka parlamentu. Vážené dámy, vážení páni, v súlade s § 73 ods. 1 zákona o rokovacom poriadku som bol určený Výborom Národnej rady Slovenskej republiky pre zdravotníctvo za spravodajcu k návrhu poslanca Národnej rady Slovenskej republiky Viliama Novotného na vydanie zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov, ktorým sa menia a dopĺňajú niektoré zákony. Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a 68 zákona Národnej rady Slovenskej republiky č. 350/96 Z. z. o rokovacom poriadku Národnej rady Slovenskej republiky v znení neskorších predpisov, ako aj náležitosti uvedené v legislatívnych pravidlách. Ako sa uvádza v dôvodovej správe, návrh zákona je v súlade s Ústavou Slovenskej republiky, ostatnými zákonmi a medzinárodnými zmluvami, ktorými je Slovenská republika viazaná, a s právnymi predpismi Európskej únie. Vplyv na rozpočet verejnej správy a na podnikateľské prostredie je uvedený v doložke vybraných vplyvov. Návrh zákona má pozitívne sociálne vplyvy. Nemá vplyv na životné prostredie ani na informatizáciu spoločnosti. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. Pani predsedajúca, prosím, otvorte rozpravu, do ktorej sa hlásim ako prvý.
Číž, Miroslav, podpredseda NR SR (2015-05-07):
S reakciou pán poslanec, pán predseda Blaha.
Laššáková, Jana, podpredsedníčka NR SR (2013-12-05):
Pán poslanec Duchoň, nech sa páči.
Danko, Andrej, predseda NR SR (2017-09-13):
Ďakujem. S reakciou na faktické, pani poslankyňa Pfundtner.
P. Paška, predseda NR SR: (2008-05-21):
(Hlasovanie.) 143 prítomných, 87 za, 1 proti, 55 sa zdržalo. Sme v treťom  čítaní . Otváram rozpravu. Neprihlásil sa do rozpravy nikto, preto ju vyhlasujem za skončenú a budeme hlasovať o zákone ako o celku.
Vážny, Ľubomír, poslanec NR SR (2010-08-10):
Ďakujem. Vážený pán minister, je vrchol neobjektívnosti, keď krivíte fakty k tým diaľniciam, pretože nič od vás nechcem, len aby ste si nasadili objektívne okuliare, pretože keď si pozriete programové vyhlásenie vlády v roku 2006, tam bolo presne zadefinované, 100 km diaľnic za volebné obdobie urobíme. Vy ste sa nezmohli ani na to, aby ste urobili, čo urobíte, koľko urobíte a v akým parametroch. Čiže my sme zadefinovali 100 km diaľnic a rýchlostných ciest, odovzdali sme do užívania necelých 150 km, čiže sme prekročili podstatne náš záväzok v programovom vyhlásení. A stále opakujem, že sa môžme s plným svedomím obrátiť nielen na našich voličov, ale aj na všetkých občanov z hľadiska dynamiky výstavby diaľnic a rýchlostných ciest, nehovoriac o akcelerovanej príprave, ktorá bola za predchádzajúcej vlády rokov 2002 – 2006 významne zanedbaná. To, čo stále hovoríte, je sľub vlády Slovenskej republiky nad rámec programového vyhlásenia a, samozrejme, že stále platí, že kríza nám zdeformovala naše možnosti na finančnom trhu, a preto sme sa zdržali o 18 mesiacov neskôr, a preto sa dostali tie PPP projekty, ktoré boli realizované nad rámec programového vyhlásenia, do takého závozu, v akom sú momentálne. Ale podarilo sa nám uzatvoriť R1 a dúfam, že sa podarí vám uzatvoriť aj D1. Čiže poprosím objektívne okuliare si nasadiť pri hodnotení sľubov predchádzajúcej vlády v programovom vyhlásení. Ďakujem.
Viskupič, Jozef, poslanec NR SR (2014-11-09):
Nechcem dať procedurálny návrh, že aby sme odhlasovali vysielanie na dvojke, keďže som bol priamo vyzvaný, lebo sa to proste nedá, ale čo urobiť môžme, je požiadať zodpovedných, nechcem citovať, že „ak vyhráš voľby, môžeš všetko“. Čiže ak zavolám ja, bude to mať menšiu silu, ako keby ste zavolali vy, pán, teda ty, pán predseda, alebo niekto, aby sa naozaj stalo. Pretože bežať, aby bežala na STV dvoje Panoráma, tak naozaj v rámci tej programovej štruktúry by sme mohli urobiť zadosť ľudom, ktorí to naozaj chcú. (Reakcie z pléna.)
Číž, Miroslav, poslanec NR SR (2018-02-07):
Ďakujem pekne. No, pán poslanec, ja mám k vám rešpekt a možnože naozaj tá politika je dneska taká, že ten účel, ten absolútne svätí prostriedky a jednoducho si určím adresáta, komu z tej našej komunity chcem niečo povedať a potom hlava-nehlava teda idem a smerujem tie svoje ataky na tú svoju časť a za tých svojich 10 % a tak ďalej. Len my naozaj teraz máme ešte do volieb ďaleko a teraz sa máme technicky baviť o vážnom probléme, ktorý v tejto krajine je. To prísť a postaviť sa sem, že teda vy donesiete 300-tisíc ľudí zvonku a budú pracovať tu, lebo vy zvýšite platy? A nemohli by ste niekde napísať, kde si pozrieme tento úplne supergeniálny nápad a že by sme ho hneď prebrali? Ja garantujem za SMER, jak tu sedíme, hneď ho všetci preberieme, ako vy zvýšite platy, jak tí všetci sem prídu pracovať z Rakúska! Však to sú nezmysly, ktoré inteligentný človek nemôže podľa mňa tu vypustiť z úst. Rovnako celý rad tých ďalších vecí, ktoré tu sú, veď to znamená, že veľká fabrika, ktorá je funkčná, niekde sa zamysleli, aký máme zdroj príjmov? Ako vzniká štátny rozpočet, ako získava štát peniaze? Aký je prínos, keď obrovská fabrika niekde funguje, a koľko to prinesie peňazí? Po tretie, ešte taký malý, drobný problém, sme to tisíckrát hovorili pre, hlavne pre Ľudovú stranu, tak boli sme v tom Srbsku. 10-tisíc Slovákov, ktorí žijú tam, majú preukaz zahraničného Slováka, prišli pracovať na Slovensko. Ten zúfalý a zúrivý boj proti týmto ľuďom, ktorí sem prídu, čo tým chcete dosiahnuť a jak je to v kope s tým, čo teda hlásate? O čom to je, keď si pozriete, že z celého Srbska tu má byť 12-tisíc ľudí, z toho 10-tisíc sú Slováci s knižkou zahraničného Slováka? Jak vám to tam sedí do toho? A jak to tu môžte takto dokopy vyprávať s tým, že predovšetkým riešime zásadný problém, aby investície, ktoré na Slovensku sú, aby boli čo najefektívnejšie. A problém mobility má dramatický iné dimenzie... (Prerušenie vystúpenia časomerom.)
Pellegrini, Peter, predseda NR SR (2024-02-08):
Prezentujme sa a hlasujme o bode číslo 68 druhého pozmeňujúceho návrhu pána poslanca Galka. (Hlasovanie.) Prítomných 133 poslancov, za 17, proti 77, zdržalo sa 39. Tento bod sme neschválili.
Blanár, Juraj, podpredseda NR SR (2020-11-25):
Ďakujem veľmi pekne, pán podpredseda. Ctená snemovňa, teraz trošku na inú tému... (Prerušenie vystúpenia predsedajúcim.)
Bernaťák, Tibor, poslanec NR SR (2018-05-24):
Ďakujem vám pekne. Ja budem reagovať len na pani podpredsedníčku. Hovorila tu o viacerých veciach, kde má nejaké podozrenia. Ja len znova zopakujem, že tu lietajú obvinenia z jednej strany na druhú stranu, z druhej na prvú. Ja neviem, či má vôbec nejaký efekt a zmysel takýmto spôsobom diskutovať. Ak máte nejaký problém, sú dve možnosti, resp. ja by som využil hneď prvú. Pani ministerka Matečná hovorila, že jej dvere boli vždy otvorené komukoľvek. Ja sa spýtam, že či ste za ňou boli s pánom Feckom, prípadne s pani Zemanovou sa spýtať, ako to je a čo si o tom myslí. Ja zo svojej praxe takisto poviem, že stretol som sa s ix prípadmi, kedy na prvý pohľad to, toto je čistý podvod, ale keď som si to nechal, v úvodzovkách, ozrejmiť jednou alebo druhou stranou, tak sme zistili, že to je úplne relatívne normálna vec. Preto vás prosím, buď treba si to odkonzultovať s pani ministerkou a možnože ten názor aj zmeníte. Druhá možnosť je, ak vás jej odpoveď neuspokojí, kľudne sa môžte obrátiť na orgány činné v trestnom konaní. Toto je normálny spôsob. A ešte k tomu systému ja zopakujem, SaS bola takisto vo vláde spolu dva roky. Ten systém reštitúcií nie je nový a pýtam sa, čo urobila SaS-ka? Neviem. Ďakujem.
Paška, Pavol, predseda NR SR (2012-12-18):
Hlasujeme. (Hlasovanie.) 140 prítomných, 77 za, 62 sa zdržalo a 1 nehlasoval. Návrh sme schválili.
Pellegrini, Peter, predseda NR SR (2015-10-06):
Prezentujme a hlasujme o tom, že tento poslanecký návrh posunieme do druhého čítania. (Hlasovanie.) Prítomných 136 poslancov, za hlasovalo 61, proti boli 7, zdržalo sa 68. Tento návrh sme neschválili. Pani poslankyňa Kiššová, chcem vás poprosiť, aby ste uviedli hlasovanie o bode 152 schváleného programu, ktorým je prvé čítanie o návrhu pána poslanca Lipšica na vydanie zákona, ktorým sa mení a dopĺňa zákon o slobode informácií (tlač 1743). Nech sa páči, máte slovo. [Hlasovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 1743.]
Dostál, Ondrej, poslanec NR SR (2017-03-29):
Ďakujem pánu podpredsedovi vlády za ústretový prístup k tomu pozmeňujúcemu návrhu a teda verím, že koaliční poslanci budú brať do úvahy jeho odporúčanie. A ja, samozrejme, vítam aj všetky ďalšie kroky, ktoré pomáhajú k stransparentneniu tejto problematiky a tým aj k účinnejšej kontrole a k obmedzovaniu priestoru pre korupciu. A v tejto súvislosti by som sa chcel spýtať, že či pán podpredseda vlády plánuje nejako nadviazať na tú tradíciu, keď sa raz za polroka zverejňovali správy o implementácii a čerpaní štrukturálnych fondov a Kohézneho fondu v rámci operačných programov národného strategického referenčného rámca, ktorá sa týkala predchádzajúceho programového obdobia. Naposledy bola táto správa vládou prerokovaná, schválená 7. júla 2016 a v rámci toho bola zrušená tá úloha. Tak by ma zaujímalo, či plánujete v tejto tradícii pokračovať a aj pre ďalšie programové obdobie v nejakých pravidelných intervaloch zverejňovať správy o čerpaní a zazmluvňovaní. Pomohlo by to tiež aj tej kontrole, pretože jedna vec je zverejňovanie čo najviac údajov pre tých, ktorí sa v nich dokážu orientovať a dokážu to spracovať. Ale aj vzhľadom na ten nový prístup zmenený a ochotu k väčšej transparentnosti, ako to bolo v minulosti, si myslím, že nemal by v tomto nastať nejaký regres a teda, že takéto správy by mali byť zverejňované aj v budúcnosti.
Pellegrini, Peter, predseda NR SR (2015-03-12):
(Hlasovanie). Prítomných 132 poslancov, za 113, zdržalo sa 18, nehlasoval 1. Poprosím jedného z kolegov, ktorý obsluhuje hlasovacie zariadenie, nech príde sem teraz v tomto momente k rečníckemu pultu a preverí, prečo opäť nejde hlasovacie zariadenie. Už sa tak stalo minule, možno ide len o nejakú chybu, ktorú možno odstránite na mieste. (Príchod technika k rečníckemu pultu a vyriešenie problému s hlasovacou jednotkou.) Ďakujem pekne, takže už ide hlasovacie zariadenie, nech sa páči, uvádzajte ďalej, pani poslankyňa.
Blanár, Juraj, podpredseda NR SR (2022-10-07):
Na vaše vystúpenie jedna faktická poznámka. Pán poslanec Martin Čepček, nech sa páči.
Kollár, Boris, predseda NR SR (2022-05-05):
Prosím, prezentujme sa a hlasujeme. (Hlasovanie.) Prítomných 122 poslancov, za 104, proti 17, nezdržal sa nikto, nehlasoval 1. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Š. Zelník, poslanec: (2001-11-27):
J. Migaš, predseda NR SR: Panie poslankyne, páni poslanci, pri príležitosti nedožitých 80. narodením významnej osobnosti slovenského národa Alexandra Dubčeka sa bude dnes o 14.30 hodine konať slávnostná ceremónia pomenovania priestranstva pred budovou Národnej rady Slovenskej republiky na Námestie Alexandra Dubčeka. Tiež bude odhalený základný kameň jeho budúcej sochy. Na túto významnú slávnosť vás všetkých, panie poslankyne, páni poslanci, srdečne pozývam, ako aj zamestnancov Kancelárie Národnej rady. Začiatok je ohlásený na 14.30 hodinu. Poprosil by som, keby sme sa v predstihu zhromaždili pred Národnou radou, aby sme túto ceremóniu mohli uskutočniť. Prerušujem rokovanie 53. schôdze Národnej rady do zajtra do 9.00 hodiny. Budeme pokračovať v rokovaní zajtra o 9.00 hodine. Ďakujem, dovidenia zajtra. Pán poslanec Rusnák, nech sa páči. Zapnite mikrofón.
Jurinová, Erika, podpredsedníčka NR SR (2012-09-20):
Ďakujem pánovi poslancovi. S faktickými poznámkami sa neprihlásil žiaden pán poslanec. Nasleduje ďalšie vystúpenie neprihláseného poslanca. Igor Hraško, nech sa páči.
P. Hrušovský, podpredseda NR SR: (2001-10-26):
(Hlasovanie.) Prítomných je 96 poslancov, za 78, zdržalo sa 16, nehlasovali 2. Návrh sme schválili. G. Palacka, poslanec: Teraz odporúčam, aby sme návrh zákona pridelili na prerokovanie ústavnoprávnemu výboru, výboru pre hospo-dárstvo, privatizáciu a podnikanie a výboru pre obranu a bezpečnosť. Ako gestorský navrhujem určiť výbor pre hospodárstvo, privatizáciu a podnikanie a lehoty na prerokovanie vo výboroch do 26. novembra a v gestorskom do 27. novembra.
Danko, Andrej, podpredseda NR SR (2024-01-09):
Pani poslankyňa Košová, Kosová.
Danko, Andrej, predseda NR SR (2018-11-29):
Prosím, prezentujme sa a hlasujme. (Hlasovanie.) Prítomných 145 poslancov, za 114, zdržalo sa 31. Konštatujem, že sme uvedený návrh schválili.
V. Veteška, podpredseda NR SR: (2003-11-06):
Využijem informačný systém Národnej rady na to, aby som opakovane prezentoval pozvánku, ktorú dostali poslanci, že teraz o 12.00 hodine v kinosále Národnej rady Slovenskej republiky sa začína a bude sa konať v priebehu najbližšej jeden a pol hodiny seminár o elektroenergetike, ktorý organizuje Slovenská nukleárna spoločnosť a Slovenské jadrové fórum. Budú tam prednesené témy Svetové trendy v energetike, Jadrová energetika vo svete a tretia téma Ako zabrániť energetickej kríze v Slovenskej republike. Prednášať budú prof. Janíček, doc. Slugeň a Ing. Hanzel. Túto informáciu vám dávam na vedomie. Želám dobrú chuť. (Prerušenie rokovania o 12.04 hodine.) (Pokračovanie rokovania o 14.06 hodine.) 18. schôdze Národnej rady Slovenskej republiky 6. novembra 2003 o 14.06 hodine
Štefanec, Ivan, poslanec NR SR (2011-10-18):
Ďakujem pekne. Pán predseda, dámy a páni, vážený pán minister, chcem vás informovať, že uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, teda doručenie návrhu najmenej pätnásť dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa zákona o rokovacom poriadku a podľa legislatívnych pravidiel ho zaradil na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona, uvedené v paragrafoch 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Po rozprave odporučím, aby podľa zákona o rokovacom poriadku bol uvedený návrh prerokovaný v druhom čítaní a v súlade s rozhodnutím predsedu Národnej rady o rokovacom poriadku návrh zákona prerokovali výbory: výbor pre financie a rozpočet a ústavnoprávny výbor. Za gestorský výbor navrhujem Výbor Národnej rady pre financie a rozpočet a zároveň odporúčam, aby výbory uvedený návrh prerokovali do tridsiatich dní a gestorský výbor do tridsaťdva dní od jeho prerokovania v prvom čítaní na schôdzi Národnej rady. Pán predseda, otvorte prosím rozpravu k tomuto návrhu zákona. Ďakujem.
Zajac, Pavol, poslanec NR SR (2014-05-29):
Vážený pán minister, parlament, Národná rada Slovenskej republiky je kontrolným orgánom voči vláde. Vaša vláda je pri moci a vy ste ministrom dopravy už dlhšie, ako sme vládli my, preto ma to oprávňuje pýtať sa na túto prepotrebnú cestu pre tento región. Chcem vám pripomenúť, že už v roku 2004 boli uskutočnené technické štúdie, kde sa hľadali možné trasy. A modrú trasu, to znamená Lipníky – Hanušovce – Stropkov – Svidník sme rozhodli preto, lebo všetci ľudia, ktorí pôsobia v tomto regióne, vedia, že pre bežný život občanov, pre zníženie nezamestnanosti, preto, aby naozaj nepraskali tie domy pri ceste 1. triedy, je výhodnejší modrý variant. Váš štátny tajomník vo februári s hrôzou povedal, že najväčšia intenzita na cestách je medzi obcami Prešov a Ľubotice. To znamená výjazd smerom na Prešov, Svidník, Vranov a Humenné. Takže je prepotrebný variant severný obchvat Prešova R4 a ďalej robiť rýchlostnú cestu R4 smerom na Svidník. Ja sa vás ešte raz pýtam: Ak bude ukončená táto podľa môjho názoru predražená štúdia uskutočniteľnosti, kedy začne sa stavať cesta R4?
Nováková, Alena, poslankyňa NR SR (2024-10-23):
Dajte, prosím, hlasovať o návrhu zákona ako o celku s odporúčaním gestorského výboru schváliť.
Pollák, Peter, poslanec NR SR (2023-06-22):
Ďakujem pekne. Toto je prichytenie in flagranti ... (Prerušenie vystúpenia predsedajúcim.)
Kollár, Boris, predseda NR SR (2021-10-27):
Ďakujem. Pýtam sa, či sa chce niekto prihlásiť do rozpravy ústne. Ďakujem. Končím možnosť prihlásiť sa ústne do rozpravy. Evidujem štyroch poslancov, pána Beluského, pána Urbana, pána Kočiša a pán Bašku. Prvý v rozprave vystúpi pán poslanec Beluský, nech sa páči, máte slovo.
Kažimír, Peter, poslanec NR SR (2011-07-01):
Ďakujem veľmi pekne za slovo. Príjemné popoludnie, také lenivé, také unavené. Vzhľadom na to, že tu zaznelo veľa slov o národno-štátnom záujme, tak počet poslancov v tejto sále, myslím si, nezodpovedá tejto téme alebo aspoň búrlivosti debaty, ktorá bola na začiatku. Bolo by možno aj zaujímavé zrátať, koľko z tých tridsiatich poslancov, ktorí sa podpísali pod to stanovisko Národnej rady, momentálne sedí v sále. Kolegovia z SNS, tí už zrejme niekde hľadajú turuly ako každý víkend. A zase, väčšina z SaS niekde inde mimo sály zrejme tisíckrát píše „už to nikdy neurobím“. A adresuje to kolegom z KDH. Ale chápem to, to sú okolnosti, ktoré zvyknú poznamenať takéto debaty. (Hlasy v sále.) My sme tu v dôstojnom zastúpení, aspoň hmotnosťou určite, takže poprosím, kolegovia, o kľud v sále. Ďakujem.
Paška, Pavol, predseda NR SR (2012-09-21):
(Hlasovanie.) 137 prítomných, 95 za, 10 proti, 32 sa zdržalo. Návrh sme schválili. (Potlesk.) Poprosím, kľud, páni poslanci. Ďalej, pán spravodajca.
Sulík, Richard, predseda NR SR (2011-02-04):
Pán poslanec Matovič.
Laššáková, Jana, podpredsedníčka NR SR (2013-10-24):
Pán poslanec Viskupič.
Kollár, Boris, predseda NR SR (2022-02-22):
Evidujem dve faktické poznámky. S prvou vystúpi pán poslanec Mazurek. Nech sa páči.